Peugeot 405

Peugeot 405 er en stor familiesedan produsert av den franske bilprodusenten Peugeot mellom 1988 og 1997, som fortsatt produseres på lisens utenfor Frankrike. 405 ble kåret til Årets Bil i Europa i 1988.

 Design 
Bilen likner på Alfa Romeo 164, som ble lansert samme år, og som også var tegnet av Pininfarina].

Bilen har blitt produsert i venstre- og høyrestyrte utgaver, som sedan og stasjonsvogn, og med både forhjuls-, bakhjuls- og firehjulstrekk.

 Produksjon og markeder 
Omkring 2,5 millioner eksemplarer har blitt solgt på verdensbasis. Bilen tok over for den mindre Peugeot 305, og erstattet delvis den større Peugeot 505.

Bilen er designet i Frankrike, og har blitt produsert ved
 Europa: Fra 1988 til 1997 i Sochaux, Frankrike og Ryton-on-Dunsmore, England.
 Zimbabwe: Frem til 2002 (av Quest)
 Iran: Blir produsert i dag, av Iran Khodro. Der selges også Peugeot Pars (Peugeot Persia), som er en ansiktsløftet versjon av 405. Den har en redesignet front og en mer moderne bakende.
 Egypt: Wagih Abaza produserer 405, og selger også andre Peugeot-modeller.

405 var den siste Peugeot-modellen som ble solgt i USA før selskapet trakk seg ut i 1991.

 Tidslinje 
 1987: I juli viste Peugeot 10 versjoner av 405 samtidig for modellåret 1988. 405 var kun tilgjengelig med fire dører. Firesylindrete bensinmotorer inkluderte 65, 92, 110, 125 og 160 hk-versjoner.
 1988: 70 og 90 hk dieselmotorer lanseres
 1990: Peugeot 405 nummer 1 000 000 forlater fabrikken i Frankrike. BE1-girkassen erstattes av BE3.
 1991: Oppdatert dashbord, ratt og bedre lydisolering
 1993: Nytt bagasjelokk og nytt dashbord
 1994: Modellen med firehjulstrekk tas ut av produksjon
 1995: 405s erstatter, Peugeot 406, lanseres. 405 sedan tas ut av produksjon.
 1997: Stasjonsvognutgaven tas ut av produksjon i Europa, og markerer derfor slutten på 405-produksjonen i Europa.

 Versjoner 
 GL – 1.6 l, 8 ventiler, forgasser – Basismodell
 GLX – 1.9 l, 8 ventiler, turbodiesel – luksusmodell inkl. hekkspoiler
 GR – 1.9 l, 8 ventiler, 110 hk, basismodell
 SR – Samme som GL, men inkludert utstyr som elektriske vinduer, klimaanlegg, lakkerte sidespeil og lakkerte dørhåndtak.
 SRi / GRi – 1.9 l, 8 ventiler, 128 hk, elektronisk innsprøytning, basert på samme motor som 205 GTI 1.9.
 Mi16 – Opprinnelig 1,9 l, 16 ventiler med elektronisk innsprøytning og 158 hk. I 1993 ble sylindervolumet økt til 2.0 l.
 Mi16x4 – Mi16 med firehjulstrekk
 T16 – Toppmodellen, 220 hk 2.0 l 16-ventilers turboladet motor og firehjulstrekk. Bygget i 1048 eksemplarer.

 Motorsport 
Den mest kjente motorsportutgaven av 405, rally-modellen 405 Turbo 16 GR, var forskjellig fra gateversjonen. Den var bygget som coupé med midtmontert motor, hadde firehjulstrekk med elektronisk justerbart senterdifferensial og var basert på samme teknologi som 205 T16. Kun to eksemplarer ble bygget, og i dag er ett av dem i det offisielle Peugeot-muséet mens den andre er eid av en privat samler.

 1988: Den finske føreren Ari Vatanen setter rekord i Pikes Peak. Kankkunen og Piironen vinner Rally Dakar i en 405 T16 GR.
 1989: Seier i Rally Dakar for Vatanen-Ickx i en 405 T16 GR.
 1990: Seier i Rally Dakar av Vatanen-Berglund i en 405 T16 GR.

 Motorer 

+Bensinmotorer med forgasserModellMotorkodeVentilerSlagvolumEffekt / omdr.Moment / omdr.1.4K1G81.360 cm³ / 5.600 / 3.4001.6B2A81.580 cm³ / 6.000 / 2.6001.9D2H81.905 cm³ / 6.000 / 3.000

+Bensinmotorer med innsprøytningModellMotorkodeVentilerSlagvolumEffekt / omdr.Moment / omdr.1.4KDX81.360 cm³ / 5.800 / 3.4001.6BDZ81.580 cm³ / 6.400 / 2.1001.6BDY81.580 cm³ / 6.400 / 3.0001.6BFZ81.580 cm³ / 6.000 / 2.6001.8LFZ81.761 cm³ / 6.000 / 3.0001.9DFZ81.905 cm³ / 6.000 / 3.0001.9DDZ81.905 cm³ / 6.000 / 3.0001.9DKZ81.905 cm³ / 6.000 / 3.0001.9 (u/kat)DGD81.905 cm³ / 5.500 / 2.750MI16 (m/kat)DFW161.905 cm³ / 6.400 / 5.000MI16 (u/kat)D6C161.905 cm³ / 6.500 / 5.0002.0RFX81.998 cm³ / 5.750 / 2.7502.0RFY161.998 cm³ / 6.500 / 3.500

+DieselmotorerModellMotorkodeVentilerSlagvolumEffekt / omdr.Moment / omdr.1.8 SRDTA8A81.769 cm³ / 4.300 / 2.0001.8 SRDTAJZ81.769 cm³ / 4.300 / 2.0001.9DDJZ81.905 cm³ / 4.600 / 2.0001.9DD9B81.905 cm³ / 4.600 / 2.0001.9TDDHY81.905 cm³ / 4.000 / 2.2501.9TDD8A81.905 cm³ / 4.000 / 2.250

 Eksterne lenker 

 Iran Khodro om 405 (engelsk)

405
Kategori:Bilmodeller introdusert i 1988